Document ID: /roh_data/filtered/fineweb-2-filterrobots_roh.jsonl.gz/55439

L'alpinist grischun Andrea Vogel è mort en la vegliadetgna da 62 onns. Oriund da Grüsch en il Partenz ha Andrea Vogel fatg dapi il 1985 numerusas expediziuns sin l'entir mund. Enconuschent è el surtut per sia tura enturn la Svizra ils onns 1990. Là ha el circumdà la Svizra per munts e vals – cun ir 5'000 kilometers ha el fatg bunamain 150'000 meters d'autezza.
In'autra tura enconuschenta da Andrea Vogel ha el fatg 3'010 kilometers a pe da Timbuktu (Mali) fin a Marrakesch – ina giada tras la Sahara. Per quella tura ha el survegnì il patrunadi da la Cumissiun svizra d'UNESCO.